దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ICICI Bank ఖాతాదారులకు పండుగ షాక్.. ఆ నిర్ణయం అమలులోకి!
ఎవరైనా పండుగకు శుభవార్త అందిస్తారు. కానీ ఐసీఐసీఐ బ్యాంక్ మాత్రం ఖాతాదారులకు షాకిచ్చింది. ఎఫ్‌డీలపై వడ్డీ రేట్లు తగ్గించింది. దీంతో బ్యాంకులో డిపాజిట్ చేసే వారికి తక్కువ రాబడి వస్తుంది.
Samayam Telugu | Updated:
Oct 25, 2019, 12:29PM IST
హైలైట్స్
ఎఫ్‌డీలపై వడ్డీ రేట్లు తగ్గించిన ఐసీఐసీఐ
15 బేసిస్ పాయింట్ల వరకు కోత
దీంతో బ్యాంకులో డిపాజిట్ చేసే వారికి తక్కువ రాబడి
అక్టోబర్ 23 నుంచే ఈ నిర్ణయం అమలులోకి
ప్రైవేట్ రంగానికి చెందిన ఐసీఐసీఐ బ్యాంక్ పండుగకు ముందు కస్టమర్లకు షాకిచ్చింది. ఫిక్స్‌డ్ డిపాజిట్లపై వడ్డీ రేట్లు తగ్గించింది. బ్యాంక్ 7 రోజుల నుంచి 10 ఏళ్ల కాలపరిమితితో ఫిక్స్‌డ్ డిపాజిట్లు అందిస్తోంది. ఇతర కస్టమర్లతో పోలిస్తే సీనియర్ సిటిజన్స్ 50 బేసిస్ పాయింట్ల మేర ఎక్కువ వడ్డీని పొందొచ్చు.
ఐసీఐసీఐ బ్యాంక్ షార్ట్ టర్మ్ (స్వల్ప కాలిక) ఎఫ్‌డీలపై వడ్డీ రేట్లను మార్చలేదు. స్థిరంగానే కొనసాగించింది. 7 రోజుల నుంచి ఏడాదిలోపు ఫిక్స్‌డ్ డిపాజిట్లకు ఇది వర్తిస్తుంది. 7-14 రోజుల ఎఫ్‌డీలపై 4 శాతం, 15-29 రోజుల ఎఫ్‌డీలపై 4.25 శాతం, 30-45 రోజుల ఎఫ్‌డీలపై 5 శాతం వడ్డీ రేటు పొందొచ్చు.